b'\n_START_ARTICLE_\nUltimatumspillet\n_START_PARAGRAPH_\nUltimatumspillet er et spil med to deltagere. Den f\xc3\xb8rste spiller v\xc3\xa6lger hvordan en sum penge skal fordeles mellem sig selv og en anden spiller, og den anden spiller kan s\xc3\xa5 v\xc3\xa6lge om han vil acceptere denne fordeling eller om han vil afvise tilbuddet, s\xc3\xa5 ingen af dem tjener noget._NEWLINE_Hvis spiller 2 er ubetinget selvisk og samtidig rationel, vil han acceptere at blive tilbudt en mindre sum. Hvis spiller 1 ogs\xc3\xa5 er ubetinget selvisk og samtidig rationel, og v\xc3\xa9d at spiller 2 ogs\xc3\xa5 er det, vil vedkommende derfor tilbyde spiller 2 s\xc3\xa5 lidt som muligt, men dog mere end 0, s\xc3\xa5 han selv f\xc3\xa5r s\xc3\xa5 meget som muligt._NEWLINE_Fors\xc3\xb8g viser, at man i mange kulturer p\xc3\xa5 uselvisk vis v\xc3\xa6lger at dele lige over, og at tilbud p\xc3\xa5 under 20% ofte bliver afvist. Fors\xc3\xb8g med diktatorspillet har givet lignende resultater. Dette bliver brugt som argument mod forestillingen om Homo economicus, som er en id\xc3\xa9 om, at mennesket skulle v\xc3\xa6ret ubetinget selvisk.'